
DR 30.11.2009 45 

 
Selain daripada tindakan penguatkuasaan, beberapa Ahli Parlimen mencadangkan 

supaya diwujudkan lebih banyak program-program kesedaran bagi menyedarkan rakyat 
tentang hak cipta ini. 

■1510 

Program kesedaran memang sentiasa diadakan dan antara program-program 
kesedaran yang dijalankan misalnya setiap tahun pada 26 April, diadakan Hari Harta Intelek 
Negara, yang bersamaan dengan Hari Intelek Sedunia, Expo Hari Harta Inteleks 2009 
misalnya telah memberi tumpuan khas kepada produk harta intelek seperti traditional 
knowledge, genetic resources dan lain-lain. Di peringkat antarabangsa juga Malaysia 
mendapat pengiktirafan daripada World Intellectual Property ataupun organization ataupun 
MyPO.  

Tuan Pengerusi yang saya hormati, Yang Berhormat Tenom juga mencadangkan 
supaya diwujudkan skim ganjaran kepada pemberi-pemberi maklumat sehingga 
tertangkapnya mereka yang menyalahi undang-undang di bawah Akta Hak Cipta ini. 
KPDNK memang telah mewujudkan skim ganjaran atau pemberian wang sagu hati kepada 
pemberi maklumat di bawah Kumpulan Wang Perkhidmatan Rahsia KPDNKK.  

Wang ganjaran akan diberi kepada mana-mana orang yang memberi maklumat 
berhubung dengan kegiatan dan aktiviti cetak rompak dan juga termasuk penyelewengan 
minyak diesel bersubsidi dan juga barang-barang bersubsidi yang lain. Nilai ganjaran 
tangkapan yang diberi ialah mengikut kuantiti barangan yang dihasilkan daripada aduan 
pemberi maklumat tersebut. Sehubungan dengan itu saya menyeru kepada semua pihak 
supaya memberikan maklumat kepada pihak kementerian bagi membantu kementerian 
menjalankan tanggungjawab kita.  

Yang Berhormat Ledang menyarankan agar Akta Perlindungan Pengguna 1999 
dipinda bagi melindungi pengguna dengan lebih berkesan terutamanya dari iklan yang 
mengelirukan. Untuk pengetahuan Akta Perlindungan Pengguna 1999 sedang dikaji oleh 
kementerian dan pada masa ini di peringkat akhir pendrafan sebelum ia dihantar ke 
Jabatan Peguam Negara. Adalah dijangkakan pindaan akta ini akan dibentangkan di dalam 
Persidangan Dewan Rakyat pada bulan Mac 2010.  

Akta Perlindungan Pengguna 1999 mempunyai peruntukan untuk melindungi 
pengguna daripada iklan yang mengelirukan di bawah seksyen 10, 11, 12, 13, 14 dan 15. 
Pindaan Akta Perlindungan Pengguna nanti akan mengambil kira penubuhan. Satu 
jawatankuasa khas pemantau pengiklanan bagi mengawal selia bentuk iklan yang 
mengelirukan pengguna secara proaktif. Akta Perlindungan Pengguna 1999 juga telah 
dipinda pada tahun 2007 untuk memberi perlindungan kepada pengguna yang menjalankan 
urusan secara elektronik. Ini bermaksud transaksi secara elektronik akan diberi 
perlindungan oleh Akta Perlindungan Pengguna sama seperti transaksi bukan elektronik. 
Walau bagaimanapun pihak kementerian akan mengadakan, akan mewujudkan satu 
peraturan ataupun satu peraturan khas yang akan dikeluarkan berkaitan dengan transaksi 
menggunakan elektronik ini.  

Yang Berhormat Kepong membangkitkan isu mengenai aktiviti peniaga yang tidak 
beretika seperti perniagaan farmasi. Pada masa ini Seksyen 2(2)(f) Akta Perlindungan 
Pengguna 1999 menyatakan, bahawa akta ini tidak terpakai kepada perkhidmatan 
penjagaan kesihatan yang diadakan atau yang akan diadakan oleh profesional jagaan 
kesihatan atau oleh kemudahan jagaan kesihatan. Ia terletak di bahawa bidang biro 
farmaseutikal kebangsaan, agensi di bawah Kementerian Kesihatan.   

Yang Berhormat Telok Intan bertanya mengenai langkah yang diambil oleh 
kementerian bagi menyedarkan masyarakat berkaitan dengan pengambilan gula secara 
berlebihan oleh masyarakat Malaysia. Pada dasarnya memang pihak kementerian 
mengetahui bahawa pengambilan gula oleh rakyat Malaysia adalah sangat 
membimbangkan. Pada masa yang sama juga, tanggungan subsidi oleh kerajaan bagi 
mengekalkan gula pada harga sekarang adalah begitu besar.  

 



Selain daripada tindakan penguatkuasaan, beberapa Ahli Parlimen mencadangkan. supaya diwujudkan lebih banyak program-program kesedaran bagi menyedarkan rakyat tentang hak cipta ini. #1510. Program kesedaran memang sentiasa diadakan dan antara program-program kesedaran yang dijalankan misalnya setiap tahun pada 26 April, diadakan Hari Harta Intelek Negara, yang bersamaan dengan Hari Intelek Sedunia, Expo Hari Harta Inteleks 2009 misalnya telah memberi tumpuan khas kepada produk harta intelek seperti traditional knowledge, genetic resources dan lain-lain. Di peringkat antarabangsa juga Malaysia mendapat pengiktirafan daripada World Intellectual Property ataupun organization ataupun MyPO. Tuan Pengerusi yang saya hormati, Yang Berhormat Tenom juga mencadangkan supaya diwujudkan skim ganjaran kepada pemberi-pemberi maklumat sehingga tertangkapnya mereka yang menyalahi undang-undang di bawah Akta Hak Cipta ini. KPDNK memang telah mewujudkan skim ganjaran atau pemberian wang sagu hati kepada pemberi maklumat di bawah Kumpulan Wang Perkhidmatan Rahsia KPDNKK. Wang ganjaran akan diberi kepada mana-mana orang yang memberi maklumat berhubung dengan kegiatan dan aktiviti cetak rompak dan juga termasuk penyelewengan minyak diesel bersubsidi dan juga barang-barang bersubsidi yang lain. Nilai ganjaran tangkapan yang diberi ialah mengikut kuantiti barangan yang dihasilkan daripada aduan pemberi maklumat tersebut. Sehubungan dengan itu saya menyeru kepada semua pihak supaya memberikan maklumat kepada pihak kementerian bagi membantu kementerian menjalankan tanggungjawab kita. Yang Berhormat Ledang menyarankan agar Akta Perlindungan Pengguna 1999 dipinda bagi melindungi pengguna dengan lebih berkesan terutamanya dari iklan yang mengelirukan. Untuk pengetahuan Akta Perlindungan Pengguna 1999 sedang dikaji oleh kementerian dan pada masa ini di peringkat akhir pendrafan sebelum ia dihantar ke Jabatan Peguam Negara. Adalah dijangkakan pindaan akta ini akan dibentangkan di dalam Persidangan Dewan Rakyat pada bulan Mac 2010. Akta Perlindungan Pengguna 1999 mempunyai peruntukan untuk melindungi pengguna daripada iklan yang mengelirukan di bawah seksyen 10, 11, 12, 13, 14 dan 15. Pindaan Akta Perlindungan Pengguna nanti akan mengambil kira penubuhan. Satu jawatankuasa khas pemantau pengiklanan bagi mengawal selia bentuk iklan yang mengelirukan pengguna secara proaktif. Akta Perlindungan Pengguna 1999 juga telah dipinda pada tahun 2007 untuk memberi perlindungan kepada pengguna yang menjalankan urusan secara elektronik. Ini bermaksud transaksi secara elektronik akan diberi perlindungan oleh Akta Perlindungan Pengguna sama seperti transaksi bukan elektronik. Walau bagaimanapun pihak kementerian akan mengadakan, akan mewujudkan satu peraturan ataupun satu peraturan khas yang akan dikeluarkan berkaitan dengan transaksi menggunakan elektronik ini. Yang Berhormat Kepong membangkitkan isu mengenai aktiviti peniaga yang tidak beretika seperti perniagaan farmasi. Pada masa ini Seksyen 2(2)(f) Akta Perlindungan Pengguna 1999 menyatakan, bahawa akta ini tidak terpakai kepada perkhidmatan penjagaan kesihatan yang diadakan atau yang akan diadakan oleh profesional jagaan kesihatan atau oleh kemudahan jagaan kesihatan. Ia terletak di bahawa bidang biro farmaseutikal kebangsaan, agensi di bawah Kementerian Kesihatan. Yang Berhormat Telok Intan bertanya mengenai langkah yang diambil oleh kementerian bagi menyedarkan masyarakat berkaitan dengan pengambilan gula secara berlebihan oleh masyarakat Malaysia. Pada dasarnya memang pihak kementerian mengetahui bahawa pengambilan gula oleh rakyat Malaysia adalah sangat membimbangkan. Pada masa yang sama juga, tanggungan subsidi oleh kerajaan bagi mengekalkan gula pada harga sekarang adalah begitu besar.